Viborger Samler, 1846-06-06
J Fædrelandet hedder det i en Skrivelse fra Holbek: "Jo berømtere en Mand er, desto meere følger den offentlige Opmærksomhed ham. Noget, der vilde være ubemærket, naar det hændtes et almindeligt Menneske, faaer Jnteresse, naar det vedrører en af Tidens Celebriteter. Det kunde maaskee intressere Dem at erfare, at vor Byfoged, Justitsraad Petersen, for nylig har – som salig Reiser fortæller om "Brandtmajoren" – begaaet en "Bock eller liden Forseelse." For nogen Tid siden begik nemlig en ikke fuldt 16 Aar gammel Tjenestedreng fra Morgenstrup Bedrageri mod sin Huusbond, i hvis Navn han hos forskjellige Personer tilvendte sig en Deel Smaasummer, i Alt til Beløb af mellem 2 og 3 Rbd. Herfor anlagdes Justitssag mod Drengen, om hvem Districtslægen, Dr. Weis, efterat have undersøgt ham, afgav den Erklæring at han uden Fare for sin Helbred kunde taale tretten Rottingslag. Jkke desto mindre behagede det Justitsraad Petersen baade at idømme Tiltalte femten Rottingslag og at afsige Dom i Sagen, uden det af Acterne kan sees, at Stævningen, som jo dog i Loven er befalet, har været forkyndt for Tiltalte. Justitsraadens Forhold vil denne Gang ikke være at bedømme af Cancelliet, paa hvis "Bifald, der altsaa ikke kan gjøres Regning, men derimod af Overretten, hvortil Sagen er appelleret, og som naturligviis ikke vil kunne undlade at annullere den afsagte Dom. J Hr. Forpagter Hofmann-Bangs Tale ved Landmandsmødet i Odense, forekom følgende, for Landmænd, særdeles interessante Yttringer: For at bedømme vort Standpunkt i landoeconomisk Henseende ville vi tage Forholdene i Betragtning og sammenligne os med andre Lande, hvor Vare-Exporten eller Forskjellen imellem Production og Consumtion synes at være Maalestok for en tarvelig Nations Velstand. Uagtet nu Folkemængden tiltager stærkt i Danmark og Forbruget med den, sees Exporten dog saaledes at tiltage, at den har naaet en i Forhold til Landets Størrelse glædelig Høide; derfor er der Velstand i Danmark. Men denne Velstand skyldes ikke alene vort Agerbrugs Fortrinlighed, men ogsaa andre Forhold, hvoraf jeg kortelig bør nævne nogle. – Vi ville finde, at Danmark har sin tidlige Overgang fra 3vang til Koppelbrug, meget at takke, og at denne Drift, har været saare passende for vore i Forhold til de arbeidende Hænder store Arealer. Men ligesaameget har Udskiftningen virket, som fandt tidligere Sted hos os end i de fleste andre Lande; dette er en Velgierning, hvis Omfang man først gjør sig ret Begreb om, ved at bereise de Lande, hvor Fælledsskabet endnu existerer. Udskiftning og Udflytning eller samlede Marker og deres Nærhed, som man har kaldt Separation og Arrondering, ere Hovedbetingelser for et fuldkomment Agerbrug, hvorefter mange andre Lande endnu sukke, og som hos os have havt den glædeligste Fremgang allerede siden forrige Aarhundrede. Vi have næsten ingen Tiende mere in natura, ingen Mølletvang, Drifts-Rettighed eller mange andre Baand, som endnu hvile tungt og hæmmende paa andre Landes især mindre Jordeiendomme. Vise Love have sat en Grændse for danske Eiendommes Størrelse saavel til den ene som til den anden Side. Udstykningen har ikke naaet den ængstelige Høide, som f. Ex. i Tydsklands vestlige Provindser, og store Godser have ikke opslugt en selvstændig Bondestand, som i en stor Deel af Mecklenborg og England. Vi have tvertimod en Bondestand, som, om det end maa indrømmes, at den kan bringes til en endnu større og ønskelig Selvstændighed, dog næsten er den lykkeligste jeg kjender; – og en lykkelig Bondestand er et Lands Stolthed! - Hvor glædeligt at see Hoveriet mere og meere forsvinde og Fæsteforholdet at gaae over til Arvefæste, som synes at være den meest ønskelige Forfatning; Fæstebonden hos os er i al Fald langt bedre faren end der, hvor han, som i flere andre Lande, kun er Forpagter med et Aars Opsigelse! Disse her nævnte statsoeconomiske Forhold have en saare væsentlig Jndflydelse paa Folkets lykkelige Stilling, saavel i moralsk som i landoeconomisk Henseende, og uden dem vilde vort Agerbrug med dets Export-Artikler ikke have været af Betydenhed. Men vi maa ei hovmode os, og troe at vi med vor betydelige Export af f. Ex. Byg, Raps og Qvægavls=Producter, have opnaaet nogen Fuldkommenhed i Productionen; tvertimod har ogsaa Naturen paa en Maade, som vi med varm Taknemmelighed mod Forsynet ville vide at skjønne paa, befordret vore Jdrætter ved lykkelige Forhold. Byggens Giftighed i Danmark skyldes foren Deel vor muldblandede Allodial Jord, hvilende paa et varmt Underlag af Mergel. Rapsen ødelægges mindre af Jnfecter, formedelst vore Øers Omgivelse af Havet; og vore Kreature, søges til fremmede Lande, deels fordi Racerne fra tidligere Tider have været gode og formedelst vor isolerede Beliggenhed ere blevne mindre blandede med fremmed Blod; men desuden fordi en stærk Væxt af naturlige Græsarter, fremskyndet af vort fugtige Clima, i Forening med en Grundrente, som er lavere end i mange andre Lande, gjør Opdræt af Kreature forholdsviis billig i Danmark. Endelig er Danmarks Beliggenhed saare lykkelig for Handel og Afsætning, hvorved vort Overskud hastigt forvandles i Penge. Lykkeligt over at være i Besiddelse af saa mange og store Fordele, bør vi derfor ikke være stationaire ved den Tro, at vi i vort kjære Danmark allerede have naaet Maalet eller en saadan Høide i Agerbrug og Qvægavl, at vi ei behøve at gaae videre. Tvertimod : ved samvittighedsfuldt at benytte de Fordele, hvoraf vi ere i Besiddelse, ville vi sikkert kunne naae en meget høiere Production – et Maal saa stort, som det er vanskeligt at forudsee eller beregne!" Det er af Censuren blevet de holstenske Blade formeent at offenliggjøre en Jndbydelse til et Møde af Advocater, fra hele Tydskland, som tilsigtes afholdt i Kiel i Løbet af Sommeren.